Teknikë e re: Shtatzani pas menopauzës
Një ekip në shkollën mjekësore të Universitetit të Stanfordit në Shtetet e Bashkuara realizon një teknikë të re fertiliteti
Mjekët në Shtetet e Bashkuara dhe Japoni kanë zhvilluar një teknikë të re që mund të lejojë gratë të ngelen shtatzëna - pasi kanë kaluar menopauzën. Procedura e re përfshin rifillimin e prodhimit të vezëve tek gratë që kanë kaluar menopauzën në një moshë të hershme. Hulumtuesit thonë se teknika e re ka rezultuar tashmë në lindjen e një foshnjeje. Shkenca është vazhdimisht duke shtyrë kufijtë e mjekësisë, dhe kjo është hera e parë që Hollie Anne Brooks ka arsye për të qënë optimiste. Ajo e kaloi menopauzën shumë herët dhe u pezmatua, duke kuptuar se nuk do të ishte në gjendje të ngelte shtatzënë: Brooks kujton përvojën e saj: Teknika e fertilitetit u arrit nga një ekip në shkollën mjekësore të Universitetit të Stanfordit në Shtetet e Bashkuara. Ajo u vu në provë në Tokio tek një grua 30 vjeçare që nuk lindte. Ajo lindi pasi kirurgët hoqën vezoret dhe rivendosën inde që i kishin trajtuar në laborator. Procedura përfshin stimulimin e gjëndrave ku maturohen vezët. Procedura është ende në fazat eksperimentale dhe është provuar vetëm tek një grup i vogël grash në Japoni me një problem specifik të infertilitetit, por shkencëtarët shpresojnë se kjo metodë do të ndihmojë gratë në të 40-at që nuk kanë patur sukses të mbesin shtatëzëna për arsye të moshës. Gruaja në menopauzë që lindi dhjetorin e kaluar ishte diagnostikuar me mangësi të vezoreve, një formë jo e zakontë e infertilitetit që quhet menopauzë e parakohshme. Kjo siptomë prekë rreth 1 përqind të grave në moshë për të lindur. Trajtimi i deritanishëm është përdorimi i vezëve të dhuruara. Ekipi i Stanfordit po kërkon tani mënyra të reja për të trajtuar vezoret brenda trupit. Nga pesë gra, vetëm një ka arritur të lindë dhe mjekët paralajmërojnë se kjo metodë nuk është e dobishme për shumë gra infertile. Ka gjithashtu shqetësim se vezët tek gratë e moshës mbi të dyzetat kanë më shumë anomali gjenetike, dhe vetëm stimulimi i prodhimit nuk do ta zgjidhë atë problem. Profesor Ellis Downes në spitalin Portland të Londrës shpjegon: Teknika e re mund të mos ndihmojë gra të gjeneratës së Brook-ut, por ajo shpreson se të paktën është kapërcyer një pengesë.